Fysioterapeutin pakeille mennään yleensä silloin, kun jonnekin sattuu. Koska istumatyö on yleistynyt, ohjaa työterveyslääkäri potilaan fysioterapeutin vastaanotolle yleensä silloin, kun tämä valittaa alaselkäkipuja, ”hiirikättä” tai niska-hartiaseudun ongelmia.  Esimerkiksi kassatyöntekijät tarvitsevat fysioterapiaa usein rannekanavan oireyhtymien ja jännetuppitulehduksien kanssa. Myös ikääntyneet, aivoverenvuotopotilaat ja esimerkiksi onnettomuuksien uhrit tarvitsevat fysioterapiaa erilaisten kipujen, kulumien, tasapaino-ongelmien ja vammojen kanssa selvitäkseen. Fysioterapia on tarpeen kaikenlaisissa tilanteissa, jolloin henkilön liikkumis- ja toimintakyky ovat uhattuina.